**Výzva na predloženie cenovej ponuky**(ďalej len „Výzva“)

zákazka s nízkou hodnotou podľa § 117 zákon č. 343/2015 Z. z. o verejnom obstarávaní a o zmene
a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa /obstarávateľa**

Názov: Odvoz a likvidácia odpadu a.s.

Sídlo: Ivanská cesta 22, 821 04 Bratislava

IČO: 00681300

Kontaktná osoba: Ing. Michaela Čukašová

E-mail: cukasova@gmail.com

Telefón: 0911 402 431

1. **Všeobecná špecifikácia predmetu zákazky**

Názov: **Zabezpečenie výkonu odborných skúšok, odborných prehliadok, úradných skúšok VTZ a revízií elektrických spotrebičov a elektrického ručného náradia**

CPV: 71632000-7 - Technické skúšky

 71317200-5 Služby súvisiace s ochranou zdravia a bezpečnosťou pri práci

Druh: Služby

Elektronická aukcia: Nie

1. **Opis predmetu zákazky**

Zabezpečenie výkonu odborných skúšok, odborných prehliadok, úradných skúšok VTZ a revízií elektrických spotrebičov a elektrického ručného náradia, servisu VTZ, výchovy a vzdelávania zamestnancov odborných profesií.

Podrobný opis predmetu príslušnej časti zákazky je uvedený v prílohe č. 1 tejto výzvy.

1. **Predpokladaná hodnota zákazky**

116 900 eur bez DPH

Časť 1 - Plynové zariadenia - 5 400 eur bez DPH

Časť 2 Elektrické zariadenia - 83 090 eur bez DPH

Časť 3 Tlakové zariadenia - 18 760 eur bez DPH

Časť 4 Zdvíhacie zariadenia - 9 650 eur bez DPH

1. **Rozdelenie zákazky na časti**

Zákazka je rozdelená na 4 časti:

Časť 1 - Plynové zariadenia

Časť 2 Elektrické zariadenia

Časť 3 Tlakové zariadenia

Časť 4 Zdvíhacie zariadenia

1. **Miesto a čas plnenia predmetu zákazky:**

**Miesto:** Zariadenie na energetické využitie odpadu, Vlčie hrdlo 72, 821 07 Bratislava

OLO centála, Ivanská cesta 22, 821 04 Bratislava

**Čas:** 12 mesiacov

1. **Obhliadka:**

Verejný obstarávateľ umožňuje obhliadku priestorov po dohode s kontaktnou osobou.

Kontaktná osoba:

Ing. Matej Nemec,technik BOZP

Mobil: +421/918 110 104

e-mail: nemec@olo.sk

1. **Typ zmluvného vzťahu:**

Výsledkom verejného obstarávania bude pre každú časť samostatne uzavretie Rámcovej zmluvy o dielo medzi verejným obstarávateľom a úspešným uchádzačom na obdobie 12 mesiacov ďalej označovanej aj ako „rámcová dohoda“ alebo „zmluva“.

1. **Hlavné podmienky financovania :**

Predmet zákazky bude financovaný z vlastných zdrojov na základe faktúry. Faktúra bude mať
60-dňovú lehotu splatnosti odo dňa jej doručenia. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Vyžaduje sa **splnenie podmienok účasti osobného postavenia:**

a) podľa § 32 ods. 1 písm. e) ZVO, t. j. uchádzač musí byť oprávnený dodávať predmetné tovary, uskutočňovať stavebné práce alebo poskytovať službu, ;

b) podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní.

Splnenie podmienok účasti osobného postavenia uchádzač preukazuje čestným vyhlásením, ktoré je súčasťou prílohy č. 2 tejto výzvy.

Vyžaduje sa **splnenie podmienok účasti technickej a odbornej spôsobilosť:**

Uchádzač preukáže technickú spôsobilosť, ak ide o zložité služby alebo služby určené na osobitné účely, kontrolou technickej spôsobilosti a to predložením :

**Časť 1 :**

Uchádzač preukáže splnenie technickej spôsobilosti alebo odbornej spôsobilosti **§ 34 ods. 1 písm. g)** zákona o verejnom obstarávaní údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk:

* revízny technik vyhradeného technického zariadenia plynového: odborná spôsobilosť podľa § 16 ods. 1 – osvedčenie na vykonávanie činností v min. rozsahu sk.A Vyhlášky Ministerstva práce, sociálnych vecí a rodiny Slovenskej republiky č. 508/2009, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej len „vyhláška č. 508/2009“) alebo ekvivalentný doklad (min. 1 technik).

Uchádzač preukáže splnenie technickej spôsobilosti alebo odbornej spôsobilosti **podľa § 34 ods. 1 písm. f)** zákona o verejnom obstarávaní, ak ide o zložité služby alebo služby určené na osobitné účely, kontrolou technickej spôsobilosti uchádzača. Uchádzač musí vo svojej ponuke predložiť:

* Oprávnenie uchádzača na výchovu z vzdelávanie osôb na obsluhu vyhradených technických zariadení plynových v súlade s §27 ods. 12 a § 15 zákona 124/2006 Z.z. o BOZP a o zmene a doplnení niektorých zákonov v znení neskorších predpisov s platnosťou do ukončenia zmluvy.

**Časť 2 :**

Uchádzač preukáže splnenie ttechnickej spôsobilosti alebo odbornej spôsobilosti **§ 34 ods. 1 písm. g)** zákona o verejnom obstarávaní údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.

• revízny technik vyhradeného technického zariadenia elektrického: odborná spôsobilosť – osvedčenie na výkon činností podľa § 24 Vyhlášky Ministerstva práce, sociálnych vecí a rodiny Slovenskej republiky č. 508/2009 - v rozsahu činnosti vykonávanej na technickom zariadení elektrickom , skupina E2 – technické zariadenie s napätím do 1000 V vrátane bleskozvodu podľa prílohy č. 11 vyhlášky č. 508/2009 alebo ekvivalentný doklad, uchádzač zároveň uvedie v akom vzťahu je k osobe, ktorá je držiteľom uvedeného osvedčenia (zamestnanec alebo tretia osoba) (min. 2 technici)

• revízny technik vyhradeného technického zariadenia elektrického: odborná spôsobilosť – osvedčenie na výkon činností podľa § 24 Vyhlášky Ministerstva práce, sociálnych vecí a rodiny Slovenskej republiky č. 508/2009 - v rozsahu činnosti vykonávanej na technickom zariadení elektrickom v objekte triedy B- objekt s nebezpečenstvom výbuchu, skupina E2 – technické zariadenie s napätím do 1000 V vrátane bleskozvodu podľa prílohy č. 11 vyhlášky č. 508/2009 alebo ekvivalentný doklad, (uchádzač zároveň uvedie v akom vzťahu je k osobe, ktorá je držiteľom uvedeného osvedčenia zamestnanec alebo tretia osoba) (min. 2 technici)

• revízny technik vyhradeného technického zariadenia elektrického: odborná spôsobilosť – osvedčenie na výkon činností podľa § 24 Vyhlášky Ministerstva práce, sociálnych vecí a rodiny Slovenskej republiky č. 508/2009 - v rozsahu činnosti vykonávanej na technickom zariadení elektrickom , skupina E2 – technické zariadenie s napätím nad 1000 V vrátane bleskozvodu podľa prílohy č. 11 vyhlášky č. 508/2009 alebo ekvivalentný doklad, uchádzač zároveň uvedie v akom vzťahu je k osobe, ktorá je držiteľom uvedeného osvedčenia (zamestnanec alebo tretia osoba) (min. 2 technici)

• revízny technik vyhradeného technického zariadenia elektrického: odborná spôsobilosť – osvedčenie na výkon činností podľa § 24 Vyhlášky Ministerstva práce, sociálnych vecí a rodiny Slovenskej republiky č. 508/2009 - v rozsahu činnosti vykonávanej na technickom zariadení elektrickom v objekte triedy B- objekt s nebezpečenstvom výbuchu, skupina E2 – technické zariadenie s napätím nad 1000 V vrátane bleskozvodu podľa prílohy č. 11 vyhlášky č. 508/2009 alebo ekvivalentný doklad, uchádzač zároveň uvedie v akom vzťahu je k osobe, ktorá je držiteľom uvedeného osvedčenia (zamestnanec alebo tretia osoba) (min. 2 technici)

Uchádzač preukáže splnenie technickej spôsobilosti alebo odbornej spôsobilosti **podľa § 34 ods. 1 písm. f)** zákona o verejnom obstarávaní, ak ide o zložité služby alebo služby určené na osobitné účely, kontrolou technickej spôsobilosti uchádzača. Uchádzač musí vo svojej ponuke predložiť:

* Oprávnenie uchádzača na výchovu z vzdelávanie osôb na obsluhu vyhradených technických zariadení elektrických v súlade s §27 ods. 12 a § 15 zákona 124/2006 Z.z. o BOZP a o zmene a doplnení niektorých zákonov v znení neskorších predpisov s platnosťou do ukončenia zmluvy.

**Časť 3 :**

Uchádzač preukáže splnenie technickej spôsobilosti alebo odbornej spôsobilosti **§ 34 ods. 1 písm. g)** zákona o verejnom obstarávaní údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.

* revízny technik vyhradeného technického zariadenia tlakového: odborná spôsobilosť podľa § 16 ods. 1 – osvedčenie na vykonávanie činností v min. rozsahu „A/b2“ podľa časti II, prílohy č. 1 Vyhlášky Ministerstva práce, sociálnych vecí a rodiny Slovenskej republiky č. 508/2009, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej len „vyhláška č. 508/2009“) alebo ekvivalentný doklad, uchádzač zároveň uvedie v akom vzťahu je k osobe, ktorá je držiteľom uvedeného osvedčenia (zamestnanec alebo tretia osoba) (min. 1 technik)

Uchádzač preukáže splnenie technickej spôsobilosti alebo odbornej spôsobilosti **podľa § 34 ods. 1 písm. f)** zákona o verejnom obstarávaní, ak ide o zložité služby alebo služby určené na osobitné účely, kontrolou technickej spôsobilosti uchádzača. Uchádzač musí vo svojej ponuke predložiť:

* Oprávnenie uchádzača na výchovu z vzdelávanie osôb na obsluhu vyhradených technických zariadení elektrických v súlade s §27 ods. 12 a § 15 zákona 124/2006 Z.z. o BOZP a o zmene a doplnení niektorých zákonov v znení neskorších predpisov s platnosťou do ukončenia zmluvy.

**Časť 4 :**

Uchádzač preukáže splnenie technickej spôsobilosti alebo odbornej spôsobilosti **§ 34 ods. 1 písm. g)** zákona o verejnom obstarávaní - údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.

* revízny technik vyhradeného technického zariadenia zdvíhacieho: odborná spôsobilosť podľa § 16 ods. 1 – osvedčenie na vykonávanie činností v min. rozsahu „Aa,Ba1, Ba2, Bb, Bc1, Bc2, Bf, Cd“ podľa časti II, prílohy č. 1 Vyhlášky Ministerstva práce, sociálnych vecí a rodiny Slovenskej republiky č. 508/2009, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej len „vyhláška č. 508/2009“) alebo ekvivalentný doklad, uchádzač zároveň uvedie v akom vzťahu je k osobe, ktorá je držiteľom uvedeného osvedčenia (zamestnanec alebo tretia osoba) (min. 1 technik)

Uchádzač preukáže splnenie technickej spôsobilosti alebo odbornej spôsobilosti **podľa § 34 ods. 1 písm. f)** zákona o verejnom obstarávaní, ak ide o zložité služby alebo služby určené na osobitné účely, kontrolou technickej spôsobilosti uchádzača. Uchádzač musí vo svojej ponuke predložiť:

* Oprávnenie uchádzača na výchovu z vzdelávanie osôb na obsluhu vyhradených technických zariadení elektrických v súlade s §27 ods. 12 a § 15 zákona 124/2006 Z.z. o BOZP a o zmene a doplnení niektorých zákonov v znení neskorších predpisov s platnosťou do ukončenia zmluvy.
1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Každý hospodársky subjekt/záujemca má možnosť registrovať sa do systému JOSEPHINE. Samostatný dokument Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

[Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE, vrátane opisu základných obrazoviek systému. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ na t. č. +421 220 255 999 alebo e-mailom na: houston@proebiz.com.

1. **Predkladanie ponúk:**

**Lehota:** je uvedená v systéme JOSEPHINE na adrese:

[**https://josephine.proebiz.com/sk/tender/32792/summary**](https://josephine.proebiz.com/sk/tender/32792/summary)

**Spôsob:** prostredníctvom systému JOSEPHINE na adrese:[**https://josephine.proebiz.com/sk/tender/32792/summary**](https://josephine.proebiz.com/sk/tender/32792/summary)

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Uchádzač môže preložiť svoju ponuku na jednu, dve, tri alebo na všetky štyri časti. Verejný obstarávateľ odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do procesu vyhodnocovania ponúk. Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom jazyku a môžu sa predkladať aj v českom jazyku. Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka.

1. **Obsah ponuky:**

Ponuka pre príslušnú časť zákazky musí obsahovať:

1. Riadne vyplnená Príloha č. 2 Návrh na plnenie kritérií , podpísaná štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov a oskenovaná vo formáte „.pdf“ a v strojovo čitateľná formáte „.xls“. Záujemca zároveň vyplní „**celkovú cenu za celý predmetu zákazky“** aj elektronicky v systéme JOSEPHINE v časti „Ponuky“. Uchádzač **vyplní všetky hárky** Prílohy č. 2 (uchádzač vyplní len ceny, nie je oprávnený meniť položky, riadky).
2. Riadne doplnený návrh zmluvy o dielo opečiatkovaný a podpísaný štatutárom uchádzača - Príloha č. 3 tejto Výzvy.

- návrh zmluvy je záväzný a uchádzač nie je oprávnený svojvoľne meniť ustanovenia zmluvy alebo jej príloh;

- uchádzač vyplní v zmluve požadované informácie, ktoré je oprávnený uvádzať dodávateľ (na príslušných prázdnych alebo vybodkovaných miestach);

- zmluva môže byť podpísaná kvalifikovaným elektronickým podpisom osôb konajúcich v mene uchádzača alebo môže byť podpísaná listinne a v ponuke bude predložená naskenovaná (napr. formát pdf) listinne podpísaná zmluva.

1. Doklady preukazujúce splnenie podmienky účasti podľa bodu 10 tejto výzvy.
2. Čestné vyhlásenie dodávateľa - Príloha č. 4
3. Plnomocenstvo v prípade, že za spoločnosť koná osoba oprávnená na základe plnej moci.
4. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena príslušnej časti zákazky v EUR bez DPH. Celková cena za predmet zákazky musí obsahovať všetky náklady súvisiace s predmetom zákazky. V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ vyzve uchádzača s najlepším návrhom na plnenie kritérií príslušnej časti zákazky na predloženie dokladov nevyhnutných na overenie splnenia tých podmienok účasti, ktoré si nevie verejný obstarávateľ overiť sám z verejne prístupných zdrojov (napr. na predloženie originálu alebo osvedčenej kópie dokladu o oprávnení podnikať nie staršieho ako tri mesiace – živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s najlepším návrhom na plnenie kritérií nepreukáže splnenie podmienok účasti, verejný obstarávateľ môže vyzvať uchádzača druhého v poradí. Tento postup môže verejný obstarávateľ opakovať.
3. Verejný obstarávateľ označí za úspešného uchádzača príslušnej časti, uchádzača s najlepším návrhom na plnenie kritérií, ktorý preukázal splnenie stanovených podmienok účasti.
4. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
5. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.
6. Ak verejný obstarávateľ v opise predmetu zákazky odkazuje na konkrétneho výrobcu, obchodné označenie, patent, typ, oblasť alebo miesto pôvodu alebo výroby, pripúšťa sa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové a iné technické a funkčné vlastnosti. Pri navrhovaní ekvivalentu musí uchádzač postupovať s odbornou starostlivosťou, pri ktorej musí zohľadniť pôvodný účel a plnú funkčnosť. V prípade ponuky ekvivalentu je uchádzač povinný v ponuke upozorniť a označiť ponúknutý ekvivalentný výrobok a predložiť technický popis daného ekvivalentu a vyhlásenie zhody ES (CE) výrobkov.

V Bratislava, dňa 10.11.2022

Mgr. Adam Kašák

vedúci nákupu

**Prílohy:**

Príloha č. 1 – Opis predmetu zákazky

Príloha č. 2 – Návrh na plnenie kritérií

Príloha č. 3 – Návrh zmluvy

Príloha č. 4 - Čestné vyhlásenie dodávateľa